**Manowar** je američka heavy metal skupina, osnovana u gradu Auburnu, u državi New York 1980. godine.

Životopis
---------

Početak Manowara je vezan uz Black Sabbath; naime Joey DeMaio je radio kao pirotehničar za Black Sabbath. Godine 1980. sastav Shakin Street kojima je gitarist bio Ross Friedman, poznatiji kao ˝Ross The Boss˝ je nastupao kao predgrupa Sabbathu, a tadašnji vokal Sabbatha Ronnie James Dio je upoznao Joeya sa Rossom koji mu je bio sunarodnjak iz SAD-a. Joey je svirao bas-gitaru (kratko vrijeme je radio za Sabbath i kao bas tehničar), Ross gitaru, bivši mesar Eric Adams je 1980. pristupio sastavu kao vokal, te bubnjar Karl Kennedy, sastav je osnovan u Auburnu, New York. Tako je nastao Manowar, koji je imao neobičan epski zvuk pod utjecajan klasične glazbom. Manowar je u početku svoje nastupe održavao u životinjskoj koži sa mačevima u rukama. Nije baš uspijevao u SAD-u, ali zato je brzo prihvaćen u Europi, pogotovo u Engleskoj. Također su imali problema sa izdavačkim kućama, na svom prvom koncertu
pred menadžerima, zbog njihovog glasnog zvuka razbijeni su svi prozori, pa su poslani u koncertnu dvoranu. 

Godine 1982. izlazi prvi album *Battle Hymns*. Album ima osam pjesama, neke od njih su postigle uspjeh, pjesme poput: *Manowar*, *Metal Daze*, *Fast Taker*, *Shell Shock* i *Dark Avenger* (na kojoj je redatelj Orson Wells, poznat po filmu Građanin Kane, izvodio jedan pripovjedni dio, te je kasnije nastupio i u singlu *Defender*). 

Drugi album koji su članovi sastava potpisali krvlju sa novom diskografskom kućom, izdan je 1983. pod nazivom *Into Glory Ride*. Bend ima novog bubnjara Scotta Columbusa, bubnjar koji je bio izbačeni iz svih prijašnjih sastava zbog svog agresivnog načina bubnjanja. Također snimaju svoj prvi spot *Gloves of Metal*.

Treći album *Hail To England* izlazi 1984. i označava njihov prijašnji uspjeh u Engleskoj, zemlji koja je pružila Manowaru veliku podršku. 

Iste godine izlazi *Sign Of The Hammer* sa svojim drugim singlom *All Man Play On Ten*.

Sljedeći album izlazi pod nazivom *Fighting The World*, album kojim je bend pridobio sve više i više publike, snimljen je spot sa tog albuma *Blow Your Speakers*. 

Godine 1988. izlazi album *Kings Of Metal*, album koji je gurnuo Manowar među najveća imena na metal sceni; sa žestokim i brzim hitovima poput *Kings Of Metal* ili *Hail And Kill*, ili baladama *Crown And The Ring* (gdje je snimljen sa crkvenim zborom) ili *Heart Of Steel*. Mnogi kritičari i fanovi smatraju ovaj albumom najboljim i najuspješnijim albumom Manowara. Sastav je često navodio u intervjuima kako uživaju svirati u Njemačkoj i biti uz njemačke obožavatelje, te njima u čast izlazi singl *Herz Aus Stahl* koji je zapravo Njemačka verzija pjesme *Heart Of Steel*.

*Album Triumph Of Steel* iz 1992. sadrži preko 28 minuta dugu epsku pjesmu *Achiles, Agony, And Ecstasy* , pjesma u kojoj pjevaju o legendi Ahileja i Hektora. Sa istog albuma izlazi i single pjesma o "true" metalu, *Metal Warriors.* Obožavatelji pjesmu zovu himnom metala, obavezna pjesma na svakom koncertu, pjesma kojom Manowar poziva na borbu za "true" metal.

Sljedeći album izlazi nakon četiri godine stanke pod nazivom *Louder Than Hell*, dolazi do promijene u postavi, odlazi gitarist Ross The Boss, a zamjenjuje ga Karl Logan. Na albumu se nalaze i tri pjesme izašle kao singlovi, *Return Of The Warlord*, *Courage*, i *Number One*, te još izlazi i singl *Courage Live*.
Nakon tog albuma izlaze dva albuma uživo, *Hell On Wheels* i *Hell On Stage* u kojima dominiraju pjesme iz svih razdoblja Manowara.

Godine 2002. izlazi album *Warriors Of The World* sa istoimenom pjesmom na njemu koja je izašla kao i singl. Album je dosegao drugo mjesto na top listama u Njemačkoj i postao najprodavaniji album u povijesti izdavačke kuće "Nuclear Blast". Albumom dominira klasični utjecaj Wagnera i heavy metal sa odličnom produkcijom, a tu se nalazi i Elvisova obrada *American Trilogy* (izašla i kao singl zajedno sa pjesmom *The Fight For Freedom*) i obrada dijela opere Turandot, *Nessum Dorma*, koja je posvećena Ericovoj majci koja je preminula tijekom snimanja albuma. Iste, 2002. godine izlazi i single *The Dawn of Battle*.

Nedugo zatim Joey DeMagio otvara (u vlastitoj kući) svoju diskografsku kuću "Magic Circle Music" i postaje medadžer power symphony benda Rhapsody of Fire. 2005. "Magic Circe Music" potpisuju suradnju sa SPV diskografskom kućom u Njemačkoj (koja početkom 21.stoljeća ima glazbeno značenje za metal kakav je nekada imala Engleska), gdje Manowar održava najviše koncerata na touru u jednoj državi.

2007. izlazi 10. studijski album *Gods Of War*, koncept albuma je usredotočen na različite bogove (iz Nordijske mitologije). Iste godine preko Magic Circle Musica, bend organizira Magic Circle Festival, u Njemačkoj, koji je ponovljen 2008. i 2009.

Manowar danas nosi titulu najglasnijeg sastava na svijetu (prema Guinnessovoj knjizi rekorda ). U Njemačkoj u Hannoverskoj glazbenoj dvorani (Hannover´s music hall), Manowar je postigao zvuk glasniji od 129.5 dB, a Joey je na bas-gitari postigao 130.7 dB ( inače 90 dB je definirano kao buka, a 130 dB kao granica boli ), sa deset tona pojačala i zvučnika.

Vanjske poveznice
-----------------

* Službene Internet stranice
* O grupi i diskografija na stranicama Rockdetectora
* Manowar tekstovi pjesama Arhivirano 2006-05-09 na Wayback Machine-u
* Manowar razno
* Manowar službene stranice na španjolskom Arhivirano 2007-09-28 na Wayback Machine-u
* Manowar Švedska
* MANOWAR.lap.hu